[Video] 1 000 musikante speel tesameSkermskoot uit die video Altesaam 1 000 aanhangers van Foo Fighters het in Italië saamgekom om dié musiekgroep se treffer, Learn to Fly, te sing in ŉ unieke poging om die Amerikaanse rockgroep oor te haal om in hul dorp op te tree. Fabio Zaffagnini het die Rockin’1000-projek op die been gebring en 1 000 sangers, kitaarspelers, baskitaarspelers en dromspelers het in Cesena die 1999-treffer opgevoer. Cesena het minder as 100 000 inwoners. Zaffagnini maak ŉ pleidooi in die video: “Italië is ŉ land waar drome nie maklik bewaarheid word nie, maar dit is ŉ land met passie en kreatiwiteit. Wat ons hier gedoen het, is een groot wonderwerk.” Die video is binne 24 uur reeds meer as 4 miljoen keer op YouTube gekyk.